中興頌
作者：孫覿
朝代：宋

paragraphs: 水部天寶中興碑，浯溪摩崖天與齊。
龍亡虎逝今已矣，太宗社稷猶巍巍。
泗濱九鼎不復出，陳倉石鼓今已非。
巋然獨立湘水上，往往或有神司之。
我亦繫舟石壁下，老眼驚顧眩欲迷。
星圖錯落樹掛斗，雲物黯淡天投霓。
遺忠寂寂閟千載，山頹木壞知河□。
踟躕對立三太息，風雨夜嘯猩鼯悲。